Mítt viðgerðartilboð "Parsamrøður" er ætlað pørum sum onkursvegna ynskja at bøta um forholdið. Tað kann vera tí tey eru í kreppu; okkurt keðiligt kan vera hent sum hóttir teirra samanhald. Tað kann eisini "bara" vera so, at tey ynskja at fáa eina betri góðsku í forholdinum. Ofta eru eitt ella fleiri viðurskifti sum tá eru rættiliga akut og dentur verður sjálvandi lagdur á at finna eina loysn á tí sum "brennir". Eitt par kann koma við einhvørjum problematikki og eg vil gera mítt besta fyri at hjálpa teimum at finna loysnir.